Landsretten ændrede byrettens dom om ubetinget frakendelse af førerretten således, at frakendelsen af førerretten blev gjort betinget
Ret: Østre Landsret (2. instans)
Faggruppe: Straffesag — Bødesag
Sagsemner: Færdsel;

UDSKRIFT
AF

ØSTRE LANDSRETS DOMBOG
____________

D O M

Afsagt den 12. august 2011 af Østre Landsrets 10. afdeling

(landsdommerne Birgitte Lundblad (kst.), Michael Kistrup og M. Stassen)

10. afd. a.s. nr. S-1619-11:

Anklagemyndigheden

mod

Tiltalte

(cpr.nr. Født 1981)

(advokat Ole Kjær, besk.)

Roskilde Rets dom af 1. april 2011 (11A-5951/2010) er anket af Tiltalte med på-stand om

formildelse, således at førerretsfrakendelsen alene skal ske betinget.

Anklagemyndigheden har påstået stadfæstelse.

Tiltalte har i landsretten om sine personlige forhold bl.a. forklaret, at hans vognmandsfirma

på gerningstidspunktet var ved at gå ned. Han lukkede firmaet i september 2010 med en

gæld på 200.000 kr. Han var pga. depression sygemeldt i 3 måneder derefter. Han får ikke

længere medicin. Han har ingen uddannelse. Han har arbejde som ”liftpilot” , som indebæ -

rer, at han kører en lastbil med lift. Han tjener omkring 30.-35.000 kr. brutto pr. måned. Han

er glad for sit arbejde. Han kører hovedsageligt i Københavnsområdet. Han har ind-gået

afdragsordninger med sine kreditorer, som han med sine nuværende indtjeningsfor-hold kan

overholde. Han blev separeret fra sin hustru i april 2010 pga. de økonomiske pro-blemer, og

han flyttede ind hos en kammerat. Han og hustruen er flyttet sammen igen i februar i år.

Hans hustru er folkeskolelærer og er på barselsorlov efter tvillingefødsel i juni



- 2 -

i år. Tiltalte og hans hustru har endnu et barn foruden tvillingerne. Familien lever af hans

indtægt. Hans hustru har ikke arbejde, når hendes barsel er overstået. De bor i en lejelejlig-

hed. Han kan ikke bestride et arbejde i virksomheden uden kørekort. Hans eneste anden

erhvervserfaring er som vinduespudser.   

Landsrettens begrundelse og resultat

Under henvisning til tiltaltes troværdige forklaring om de væsentlige ændringer, der siden

kørslen er sket i tiltaltes personlige forhold, finder landsretten helt undtagelsesvis, at det er

upåkrævet at frakende tiltalte førerretten ubetinget.

Tiltalte frakendes førerretten betinget på vilkår af, at han ikke i prøvetiden, der tillige om-

fatter den udenretlige vedtagelse af 18. august 2008, jf. færdselslovens § 125, stk. 6, fører

motorkøretøj under sådanne omstændigheder, at førerretten skal frakendes.

T h i  k e n d e s  f o r  r e t :

Byrettens dom i sagen mod Tiltalte ændres, således at han frakendes retten til at føre

motorkøretøj betinget med en prøvetid på 3 år fra endelige dom.

Statskassen skal betale sagens omkostninger for landsretten.